LDC ออกหุ้นเพิ่มทุน 200 ล้านหุ้น เสนอขายผถห.เดิม 4:1 ที่ 1 บ.-ขาย PP
LDC ออกหุ้นเพิ่มทุน 200 ล้านหุ้น เสนอขายผถห.เดิม 4:1 ที่ 1 บ.-ขาย PP
24 ก.พ. 2559

บริษัท แอลดีซี เด็นทัล จำกัด (มหาชน) หรือ LDC เปิดเผยว่า ที่ประชุมคณะกรรมการบริษัทมีมติอนุมัติให้นำเสนอต่อที่ประชุมวิสามัญผู้ถือหุ้นของบริษัทประจำปี 2559 ให้เพิ่มทุนจดทะเบียนจาก 100 ล้านบาท เป็น 150 ล้านบาท โดยการออกหุ้นสามัญเพิ่มทุนจำนวนไม่เกิน 200 ล้านหุ้น มูลค่าที่ตราไว้หุ้นละ 0.25 บาท
ทั้งนี้ บริษัทจะจัดสรรหุ้นเพิ่มทุนจำนวนไม่เกิน 100 ล้านหุ้น ในราคาเสนอขายหุ้นละ 1 บาท ให้แก่ผู้ถือหุ้นเดิมตามสัดส่วนการถือหุ้น (RO) ในอัตราส่วน 4 หุ้นสามัญเดิม ต่อ 1 หุ้นสามัญเพิ่มทุน และ จัดสรรเสนอขายหุ้นเพิ่มทุนให้แก่นักลงทุนเฉพาะเจาะจง (PP) ไม่เกิน 50 ราย จำนวนไม่เกิน 100 ล้านหุ้น ในราคาเสนอขายไม่ต่ำกว่า 90% ของราคาตลาด
บริษัทกำหนดวันประชุมสามัญผู้ถือหุ้นประจำปี 2559 ในวันที่ 23 เม.ย.59 โดยจะกำหนดรายชื่อผู้ถือหุ้นที่มีสิทธิเข้าร่วมประชุมผู้ถือหุ้นและออกเสียงลงคะแนนในวันที่ 10 มี.ค.59 และให้รวบรวมรายชื่อตามมาตรา 225 แห่ง พ.ร.บ.หลักทรัพย์และตลาดหลักทรัพย์ พ.ศ.2535 (แก้ไขเพิ่มเติม พ.ศ.2551) ด้วยวิธีปิดสมุดพักการโอนหุ้นในวันที่ 11 มี.ค.59